L 220/22 Jurnalul Oficial al Uniunii Europene 26.8.2011 DECIZII DECIZIA DE PUNERE ÎN APLICARE A COMISIEI din 25 august 2011 privind recunoaşterea Azerbaidjanului în temeiul Directivei 2008/106/CE a Parlamentului European și a Consiliului în ceea ce priveşte sistemele de formare şi certificare a navigatorilor [notificată cu numărul C(2011) 6003] (Text cu relevanță pentru SEE) (2011/517|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3) primul paragraf, având în vedere cererea înaintată de Belgia la 7 august 2008, întrucât: În conformitate cu Directiva 2008/106/CE, statele membre pot decide să recunoască certificatele corespun- zătoare ale navigatorilor eliberate de ţări terțe, cu condiția ca țara terță respectivă să fie recunoscută de Comisie. Aceste țări terțe trebuie să îndeplinească toate cerințele Convenției Organizaţiei Maritime Internaţionale privind standardele de pregătire a navigatorilor, brevetare/atestare și efectuare a serviciului de cart (denumită în continuare „Convenția STCW”) () din 1978, astfel cum a fost revizuită în 1995. Prin scrisoarea din 7 august 2008, Belgia a solicitat recu- noașterea Azerbaidjanului. Ca urmare a solicitării Belgiei, Comisia a evaluat sistemele de formare şi certificare din Azerbaidjan pentru a verifica dacă această țară respectă toate cerințele Convenției STCW şși dacă s-au luat măsurile corespunzătoare în vederea prevenirii fraudei în ceea ce priveşte certificatele. Evaluarea a avut la bază rezultatele unei inspecţii efectuate de experții Agenţiei () JO L 323, 3.12.2008, p. 33. (?)) Adoptată de Organizația Maritimă Internaţională. Europene pentru Siguranță Maritimă în februarie 2009. În cursul acestei inspecţii s-au constatat unele deficiențe ale sistemelor de formare și certificare. Comisia a transmis statelor membre un raport privind rezultatele evaluării. Prin scrisorile din 4 decembrie 2009 şi 26 octombrie 2010, Comisia a solicitat Azerbaidjanului să prezinte dovezi prin care să demonstreze remedierea deficiențelor constatate. Prin scrisorile din 13 ianuarie 2010 și 24 decembrie 2010, Azerbaidjanul a prezentat informațiile și dovezile solicitate referitoare la aplicarea de măsuri corective adecvate și suficiente pentru remedierea tuturor defi- ciențelor constatate în cadrul evaluării conformității. Rezultatul evaluării conformității şi evaluarea informa- țiilor furnizate de Azerbaidjan arată că această țară înde- plineşte toate cerințele Convenţiei STCW şi a luat măsurile corespunzătoare în vederea prevenirii fraudei în ceea ce priveşte certificatele. Prin urmare, această țară trebuie recunoscută de Comisie. Măsurile prevăzute de prezenta decizie sunt conforme cu avizul Comitetului pentru siguranța  maritimă  şi prevenirea poluării de către nave, ADOPTĂ PREZENTA DECIZIE: Articolul 1 În sensul articolului 19 din Directiva 2008/106/CE, Azer- baidjanul este recunoscut în ceea ce priveşte sistemele de formare şi certificare a navigatorilor.